|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,upravu i nacionalne manjine - nacionalne zajednice**Bulevar Mihajla Pupina 16, 21000 Novi SadT: +381 21 487 46 08;  F: +381 21 557 074; 456 986 ounz@vojvodina.gov.rs  |
|  | KLASA: 128-90-7/2017-05 | DATUM: 06. veljače 2017. godine |

Temeljem članka 3. *Pokrajinske skupštinske odluke o dodjeli proračunskih sredstava organizacijama nacionalnih manjina – nacionalnih zajednica* („Službeni list APV“ broj: 14/2015), Pokrajinsko tajništvo za obrazovanje, propise, upravu i nacionalne manjine – nacionalne zajednice raspisuje

**N A T J E Č A J**

*za sufinanciranje projekata*

*usmjerenih na realiziranje afirmativnih mjera i procesa za integraciju Roma za nastavak „Dekade inkluzije Roma“ u 2017. godini*

Natječaj se raspisuje za sufinanciranje projekata usmjerenih na realiziranje afirmativnih mjera i procesa za integraciju Roma za nastavak „Dekade inkluzije Roma“ u 2017. godini.

**I. RASPODJELA SREDSTAVA**

Natječaj se raspisuje na ukupni iznos od **1.900.000,00 dinara.**

**II. UVJETI NATJEČAJA**

Rok za podnošenje prijava **03. ožujka 2017. godine.**

* Na natječaj se mogu prijaviti isključivo registrirane pravne osobe – organizacije i udruge romske nacionalne zajednice sa sjedištem na teritoriju Autonomne Pokrajine Vojvodine, čija se djelatnost zasniva na očuvanju i njegovanju nacionalnog i kulturnog identiteta ili organizacije čija je djelatnost usmjerena na realiziranje afirmativnih mjera i procesa za integraciju Roma za nastavak „Dekade inkluzije Roma“ u 2017. godini.
* Neće se uzimati u razmatranje nepravodobne i nepotpune ili nepravilno popunjene prijave, prijave koje nisu podnesene od strane ovlaštenih osoba, kao ni prijave koje nisu predmet Natječaja.
* Neće se uzimati u razmatranje prijave od strane aplikanata kojima su dodijeljena sredstva po osnovi prethodnih natječaja Tajništva, a nisu izmirili preuzete obveze po tim natječajima ili nisu pravodobno, a do isteka roka za prijavu po ovom natječaju, zatražili od Tajništva produljenje roka za realiziranje sredstava dobivenih po osnovi ranijih natječaja Tajništva.
* Pokrajinsko tajništvo za obrazovanje, propise, upravu i nacionalne manjine – nacionalne zajednice zadržava pravo od podnositelja prijave po potrebi zatražiti dodatnu dokumentaciju i informacije ili izići na lice mjesta, odnosno za dodjelu sredstava odrediti ispunjenje dodatnih uvjeta;
* Tajništvo nije obvezno obrazložiti svoje odluke;
* Protiv ovih odluka Tajništva ne može se uložiti pravni lijek;
* Prijave i priložena dokumentacija se podnositeljima ne vraćaju.

**III. PRIMJENA ZAKONA O JAVNIM NABAVAMA**

Ukoliko korisnik sredstava iz ovog Natječaja potpada pod reguliranje članka 2. stavak 1. točka 2) Zakona o javnim nabavama (“Službeni glasnik R. Srbije”, broj 124/2012, 14/2015, 68/2015), odnosno ukoliko će se sredstva ostvarena po ovom natječaju koristiti za nabavu radova, dobara ili usluga, a udio tih sredstava čini više od 50% vrijednosti nabave, korisnik sredstava će se smatrati naručiteljem i u obvezi je primijeniti Zakon o javnim nabavama.

**IV. NAČIN APLICIRANJA**

* Prijave se podnose isključivo na natječajnim obrascima Tajništva. Kompletna natječajna dokumentacija s uputama i pravilima može se preuzeti od **06. veljače 2017.** godine u prostorijama Tajništva ili na web-adresi [www.ounz.vojvodina.gov.rs](http://www.ounz.vojvodina.gov.rs)
* Uz prijavu se obvezno podnosi :
1. Zvaničan dokaz o registraciji organizacije;
2. Potvrda o poreznom identifikacijskom broju;
3. Zvaničan dokaz o otvorenom računu kod Uprave za trezor, s naznakom jedinstvenog broja korisnika javnih sredstava kod Uprave (JB KJS).
* Prijave na natječaj se podnose na srpskom jeziku ili na jeziku nacionalne manjine koji je u službenoj uporabi u Autonomnoj Pokrajini Vojvodini;
* Prijave se podnose osobno, predajom pisarnici pokrajinskih tijela uprave u Novom Sadu, ili se upućuju

poštom na adresu:

***Pokrajinsko tajništvo za obrazovanje, propise, upravu i nacionalne manjine –***

***nacionalne zajednice***

***21000 Novi Sad, Bulevar Mihaila Pupina 16.***

***ZA NATJEČAJ „DEKADA ROMA 2017 .“***

Rezultati natječaja se objavljuju na zvaničnoj web-stranici Tajništva.

Pokrajinski tajnik

Mihály Nyilas, v.r.